CELEX: 32016R0888
Language: fi
Date: 2016-06-06 00:00:00
Title: Neuvoston asetus (EU) 2016/888, annettu 6 päivänä kesäkuuta 2016, yhdenteentoista Euroopan kehitysrahastoon sovellettavasta varainhoitoasetuksesta annetun asetuksen (EU) 2015/323 muuttamisesta erien maksamisen osalta

7.6.2016   
            
            
               FI
            
            
               Euroopan unionin virallinen lehti
            
            
               L 149/1
            
         NEUVOSTON ASETUS (EU) 2016/888,
   annettu 6 päivänä kesäkuuta 2016,
   yhdenteentoista Euroopan kehitysrahastoon sovellettavasta varainhoitoasetuksesta annetun asetuksen (EU) 2015/323 muuttamisesta erien maksamisen osalta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja Euroopan unionin toiminnasta tehdyn sopimuksen,
   ottaa huomioon neuvostossa kokoontuneiden Euroopan unionin jäsenvaltioiden hallitusten edustajien sisäisen sopimuksen vuosia 2014–2020 koskevaan monivuotiseen rahoituskehykseen perustuvan Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille (1), jäljempänä ’sisäinen sopimus’, ja erityisesti sen 10 artiklan 2 kohdan,
   ottaa huomioon Euroopan komission ehdotuksen,
   ottaa huomioon Euroopan tilintarkastustuomioistuimen lausunnon (2),
   ottaa huomioon Euroopan investointipankin lausunnon,
   sekä katsoo seuraavaa:
   
               (1)
            
            
               Euroopan keskuspankki hyväksyi 5 päivänä kesäkuuta 2014 päätöksen (3) negatiivisesta korosta, joka merkitsee talletuksen haltijan maksuvelvollisuutta suhteessa kansalliseen keskuspankkiin sekä kyseisen kansallisen keskuspankin oikeutta veloittaa valtion talletustiliä vastaavasti. Myös muut kansalliset keskuspankit, joissa Euroopan kehitysrahaston, jäljempänä ’EKR’, varoja on säilytettävä neuvoston asetuksen (EU) 2015/323 (4) 22 artiklan mukaisesti, ovat antaneet vastaavia päätöksiä.
            
         
               (2)
            
            
               Asetuksen (EU) 2015/323 22 artiklan 3 kohdan mukaisesti kunkin jäsenvaltion on suoritettava EKR:lle tarkoitetut rahoitusosuutensa erityistilille, jonka nimi on ”Euroopan komissio – Euroopan kehitysrahasto” ja joka on avattu asianomaisen jäsenvaltion keskuspankissa tai jäsenvaltion nimeämässä rahoituslaitoksessa.
            
         
               (3)
            
            
               Näiltä jäsenvaltioiden komission nimissä avaamilta erityistileiltä, joille EKR:n rahoitusosuudet on talletettava siihen saakka kun niitä tarvitaan maksujen suorittamiseen, ei saisi periä maksuja eikä korkoa, jotta suojattaisiin EKR:n talousarviota tappioilta. Maksujen tai negatiivisen koron soveltaminen pienentäisi EKR:n talousarviota ja johtaisi jäsenvaltioiden eriarvoiseen kohteluun. Näin ollen silloin, kun EKR:n tileihin sovelletaan negatiivista korkoa, asianomaisten jäsenvaltioiden olisi hyvitettävä negatiivista korkoa vastaava määrä. Ottaen huomioon, että eräiden jäsenvaltioiden ei ole mahdollista välttää taloudellisia vaikutuksia, jotka seuraavat velvoitteesta hyvittää tällaiset negatiivisen koron määrät EKR:n tileille, on asianmukaista, että komissio pyrkii maksutarpeiden kattamisen yhteydessä vähentämään tätä vaikutusta käyttämällä ensisijaisesti asianomaisille tileille hyvitettyjä varoja.
            
         
               (4)
            
            
               Asetus (EU) 2015/323 olisi sen vuoksi muutettava tämän mukaisesti,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) 2015/323 22 artikla seuraavasti:
   
      ”22 artikla
      Erien maksaminen
      1.   Rahoitusosuuksien maksupyynnöissä käytetään ensin aiemmille EKR:ille määrätyt määrät aikajärjestyksessä.
      2.   Jäsenvaltioiden rahoitusosuudet esitetään ja maksetaan euromääräisinä.
      3.   Kunkin jäsenvaltion on suoritettava 21 artiklan 7 kohdan a alakohdassa tarkoitettu rahoitusosuutensa erityistilille, jonka nimi on ”Euroopan komissio – Euroopan kehitysrahasto” ja joka on avattu asianomaisen jäsenvaltion keskuspankissa tai jäsenvaltion nimeämässä rahoituslaitoksessa. Tällaisten rahoitusosuuksien mukainen määrä pidetään näillä erityistileillä siihen asti, kun maksut tulevat suoritettaviksi.
      4.   Edellä 3 kohdassa tarkoitetulta tililtä ei saa periä maksuja eikä korkoa.
      5.   Kun 3 kohdassa tarkoitettuun tiliin sovelletaan negatiivista korkoa, asianomaisen jäsenvaltion on hyvitettävä tilille viimeistään 21 artiklassa tarkoitettuna kunkin erän maksupäivänä tämän erän maksamista edeltävän kuun ensimmäiseen päivään saakka sovellettua negatiivista korkoa vastaava määrä.
      6.   Komissio pyrkii mahdollisuuksien mukaan kohdentamaan erityistileiltä tehtävät nostot siten, että varojen jakautuminen näiden tilien kesken säilyy sisäisen sopimuksen 1 artiklan 2 kohdan a alakohdassa tarkoitetun jakoperusteen mukaisena, sanotun kuitenkaan rajoittamatta 7 kohdan soveltamista.
      7.   Komissio pyrkii EKR:n käteisvaratarpeiden kattamisen yhteydessä 3 kohdan mukaisesti vähentämään sitä vaikutusta, joka johtuu 5 kohdan mukaisesta jäsenvaltioiden velvollisuudesta hyvittää negatiivisen koron määrät, käyttämällä ensisijaisesti asianomaisille tileille hyvitettyjä varoja.
      8.   Kunkin jäsenvaltion on suoritettava 21 artiklan 7 kohdan b alakohdassa tarkoitettu rahoitusosuutensa 53 artiklan 1 kohdan mukaisesti.”.
   
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 6 päivänä kesäkuuta 2016.
      
         
            Neuvoston puolesta
         
         
            Puheenjohtaja
         
         H. G. J. KAMP
      
   
   
      (1)  EUVL L 210, 6.8.2013, s. 1.
   
      (2)  EUVL C 5, 8.1.2016, s. 6.
   
      (3)  Euroopan keskuspankin päätös EKP/2014/23, annettu 5 päivänä kesäkuuta 2014, talletuksista, saldoista ja varantovelvoitteen ylittävistä talletuksista maksettavista koroista (EUVL L 168, 7.6.2014, s. 115).
   
      (4)  Neuvoston asetus (EU) 2015/323, annettu 2 päivänä maaliskuuta 2015, yhdenteentoista Euroopan kehitysrahastoon sovellettavasta varainhoitoasetuksesta (EUVL L 58, 3.3.2015, s. 17).